|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina VojvodinaPokrajinsko tajništvo za obrazovanje, propise,upravu i nacionalne manjine – nacionalne zajedniceBulevar Mihajla Pupina 16, 21000 Novi SadT: +381 21 487 4035; 487 4330ounz@vojvodina.gov.rs |
|  | KLASA: 128-451-3223/2023-01 | DATUM: 23.8.2023. |

 Na temelju članaka 2. i 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Sl. list APV“, broj: 14/15 i 10/17), članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini („Službeni list APV“, broj: 7/23), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2023. godinu („Službeni list APV“, broj: 54/22 i 27/23 - rebalansa), pokrajinski tajnik za obrazovanje, propise, upravu i nacionalne manjine - nacionalne zajednice donosi

**NATJEČAJ**

 **ZA FINANCIRANJE I SUFINANCIRANJE PROJEKTA U PODRUČJU PODIZANJA KVALITETE OBRAZOVNO- ODGOJNOG PROCESA OSNOVNOG I SREDNJEG OBRAZOVANJA – TROŠKOVI OBUKE TALENTIRANIH UČENIKA OSNOVNIH I SREDNJIH ŠKOLA S TERITORIJA AP VOJVODINE I ANGAŽIRANJA STRUČNIH SURADNIKA NA ANDREVLJU ZA 2023. GODINU**

Pokrajinsko tajništvo za obrazovanje, propise, upravu i nacionalne manjine - nacionalne zajednice (u daljnjem tekstu: Tajništvo) sukladno Financijskom planu za 2023. godinu, za unapređenje kvalitete osnovnog i srednjeg obrazovanja – troškove sudjelovanja talentiranih učenika osnovnih i srednjih škola s teritorija AP Vojvodine i stručnih suradnika (ili nastavnika u iznimnim slučajevima) u svojstvu realizatora predviđenih aktivnosti iz sfere prirodnih i društvenih znanosti, umjetnosti i kulture koje će se održavati u razdoblju listopad-prosinac 2023. godine u Centru za gospodarsko-tehnološki razvoj „Andrevlje“ na Andrevlju, opredjeljuje iznos od **9.445.786,00 dinara, i to za osnovno obrazovanje iznos od 5.000.000,00 dinara i za srednje obrazovanje 4.445.786,00 dinara.**

Pravo sudjelovanja na Natječaju imaju osnovne i srednje škole na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave. Navedena sredstva namijenjena su za podizanje kvalitete obrazovno-odgojnog procesa osnovnog i srednjeg obrazovanja i odgoja - troškove projekta obuke talentiranih učenika osnovnih i srednjih škola s teritorija AP Vojvodine u 2023. godini, koji će se održati u razdoblju rujan-prosinac 2023. godine u šestodnevnom trajanju (po 5 punih pansiona), u Centru za gospodarsko-tehnološki razvoj Vojvodine, Andrevlje, Banoštor.

 Osnove škole u Natječaju mogu sudjelovati za:

1) troškove smještaja i prehrane učenika svojih škola (7. i 8. razred osnovne škole, odnosno 2. i 3. godina srednje škole), radi njihovog sudjelovanja u predviđenim aktivnostima, za 5 punih pansiona;

2) troškove smještaja, prehrane i naknade za rad stručnog suradnika (ili nastavnika/ profesora u iznimnim slučajevima) njihovih škola, koji će biti angažiran u svojstvu realizatora predviđenih aktivnosti učenika, također 5 punih pansiona, koji će biti prisutan svih 6 dana i koji će pratiti učenike u ostvarivanju svih planiranih aktivnosti.

Potrebno je da škole prijave **10 učenika i 1 stručnog suradnika** (ili nastavnika/ profesora u iznimnim slučajevima), koji ispunjavaju predviđene kriterije.

 Predviđene aktivnosti će se organizirati sukladno aktualnoj epidemijskoj situaciji i suglasno rasporedu koji će sastaviti Tajništvo.

Financijskom potporom koja se daje ovim Natječajem promovira se, odnosno štiti javni interes utvrđen odredbama članaka 6., 7., 8. i 9. Zakona o osnovama sustava obrazovanja i odgoja („Sl. glasnik RS“, broj: 88/2017, 27/2018 – dr. zakoni, 10/2019, 6/2020 i 129/2021).

**KRITERIJI ZA RASPODJELU SREDSTAVA**

Prilikom određivanja visine sredstava za dodjelu, sukladno Pravilniku, primjenjuju se sljedeći kriteriji:

1. stupanj uključenosti ciljne skupine kojoj je program/projekt namijenjen;
2. dosadašnja iskustva u realizaciji programa/projekata koji doprinose unapređivanju obrazovno-odgojnog rada;
3. kriteriji za učenike: ovim projektom mogu biti obuhvaćeni učenici koji su sudjelovali najmanje na općinskim natjecanjima iz područja prirodnih i društvenih znanosti, kulture i umjetnosti ili koji su prethodni razred završili s najmanje vrlo dobrim uspjehom;
4. kriteriji za stručne suradnike (ili nastavnike/ profesore u iznimnim slučajevima): diploma o odgovarajućem obrazovanju sukladno odgovarajućim propisima;
5. poštovanje specifičnosti ustanove i socijalne politike lokalne samouprave:
6. iznos sredstava od najma objekta ili dijela objekta koji je uplaćen u proračun Autonomne Pokrajine Vojvodine u prethodnoj kalendarskoj godini u odnosu na godinu kada je raspisan natječaj.

**NAČIN PRIJAVE**

 Prijava se podnosi u pismenoj formi, na jedinstvenom obrascu koji se objavljuje na mrežnoj stranici Tajništva.

**Jedna ustanova može podnijeti jednu prijavu.**

Uz prijavu na Natječaj, podnosi se popunjen jedinstveni obrazac prijave s brojem učenika kao i stručnim suradnikom (ili nastavnikom/profesorom u iznimnim slučajevima) za koje se škola prijavljuje - u dijelu obrasca prijave koji se odnosi na učenike upisuje se samo broj učenika bez navođenja osobnih podataka učenika, a u dijelu obrasca prijave koji se odnosi na stručnog suradnika (ili nastavnika/profesora u iznimnim slučajevima), potrebno je da se za tog stručnog suradnika (ili nastavnika/profesora u iznimnim slučajevima), bez navođenja osobnih podataka, navedu kompetencije i spol.

O dodjeli sredstava korisnicima odlučuje pokrajinski tajnik na prijedlog Povjerenstva za provedbu natječaja, koje razmatra pristigle zahtjeve. Prilikom razmatranja prijava na Natječaj, Povjerenstvo će uzeti u obzir programe i projekte u području osnovnog i srednjeg obrazovanja i odgoja koji se odnose na:

1. **Modernizaciju odgojno-obrazovnog rada**

1.a ) osuvremenjivanje nastavnog procesa putem inovativnosti i kreativnosti svih sudionika,

1. **Usuglašavanje obrazovanja s potrebama tržišta rada**

2.a) unapređivanje poduzetničkog duha, razvoj praktičnih i životnih vještina, profesionalna orijentacija i karijerno vođenje, podizanje kvalitete stručne prakse.

1. **Potpora inkluzivnom obrazovanju i prevencija ranog napuštanja formalnog obrazovanja**

3.a) potpora učenicima s iznimnim sposobnostima, razvoj talenata u skladu s njihovim obrazovno-odgojnim potrebama (prilagodbom načina i uvjeta rada, obogaćivanjem i proširivanjem nastavnih sadržaja, natjecanjima učenika koja nisu u organizaciji Ministarstva prosvjete, znanosti i tehnološkog razvoja/međuregionalna, međunarodna).

Osnove i srednje škole dokaze o ispunjenosti uvjeta za učenike i stručne suradnike (ili nastavnike/ profesore u iznimnim slučajevima) dostavljaju na zahtjev Tajništva, prilikom sastavljanja rasporeda sudjelovanja, a za točnost podataka navedenih u obrascu prijave odgovoran je ravnatelj škole.

Tajništvo zadržava pravo od podnositelja prijave, prema potrebi, zatražiti dodatnu dokumentaciju ili informacije.

Ukoliko prijavu potpisuje osoba po ovlaštenju, neophodno je priložiti uredno ovlaštenje za potpisivanje iste.

Ukoliko je osnovna ili srednja škola ostvarila prihod od izdavanja u najam objekta ili dijela objekta u javnom vlasništvu Autonomne Pokrajine Vojvodine, uz prijavu na Natječaj neophodno je dostaviti Ugovor o najmu objekta ili dijela objekta u javnom vlasništvu Autonomne Pokrajine Vojvodine, koji je bio na snazi u prethodnoj kalendarskoj godini u odnosu na godinu kada je raspisan Natječaj i dokaz o uplati sredstava u proračun Autonomne Pokrajine Vojvodine, od prethodne kalendarske godine u odnosu na godinu kada je raspisan Natječaj.

Uz Prijavu na Natječaj, prilažemo vam Zdravstveni list učenika koji je neophodno popuniti i **dostaviti stručnom suradniku škole** (ili nastavniku/ profesoru u iznimnim slučajevima) škole koji će biti u pratnji djeteta. Zdravstveni list se **ne dostavlja** Tajništvu.

Povjerenstvo neće razmatrati:

* nepotpune prijave;
* nepravodobne prijave;
* nedopuštene prijave (prijave podnesene od strane osoba koje su neovlaštene i subjekata koji nisu predviđeni natječajem);
* prijave koje se ne odnose na natječajem predviđene namjene,
* prijave korisnika koji u prethodnoj godini nisu opravdali dodijeljena sredstva putem financijskih i narativnih izvješća,
* prijave korisnika koji narativno/financijsko izvješće o realizaciji programa/projekata iz prethodne godine nisu dostavili u predviđenim rokovima.

Rezultati Natječaja se objavljuju na mrežnoj stranici Tajništva.

**Rok za podnošenje prijava na natječaj je 7. rujna 2023. godine.**

Prijave s potrebnom dokumentacijom se podnose na adresu:

Pokrajinsko tajništvo za obrazovanje, propise, upravu

i nacionalne manjine - nacionalne zajednice

„**Natječaj za financiranje i sufinanciranje projekta u području podizanja kvalitete obrazovno-odgojnog procesa osnovnog i srednjeg obrazovanja – troškovi obuke talentiranih učenika osnovnih i srednjih škola s teritorija AP Vojvodine i angažiranja stručnih suradnika na Andrevlju za 2023. godinu“**

Bulevar Mihajla Pupina 16

21000 Novi Sad

Obrazac upitnika se može preuzeti **od 23. kolovoza 2023. godine** na službenoj internetskoj prezentaciji Pokrajinskog tajništva za obrazovanje, propise, upravu i nacionalne manjine - nacionalne zajednice: [**www.puma.vojvodina.gov.rs**](http://www.puma.vojvodina.gov.rs/)**.**

Informacije u vezi s Natječajem mogu se dobiti na telefon: 021/ 487 4035 i 021/487 4330.

 POKRAJINSKI TAJNIK

 Zsolt Szakállas